És un òrgan integrat per la Generalitat de Catalunya, ajuntaments, consells comarcals i diputacions per facilitar el coneixement i l'ús de la llengua catalana.
El Consorci per a la Normalització Lingüística organitza cursos de català per a adults (a partir de 16/18 anys) de tots els nivells a la majoria de poblacions de Catalunya.
Els cursos d'acolliment lingüístic són gratuïts.
Pel que fa als cursos de la resta de nivells tenen descomptes per a determinats col·lectius.
És un espai virtual d'aprenentatge que ofereix a tothom materials didàctics per aprendre la llengua catalana.
El web està disponible en català, castellà, francès, anglès i alemany.
Parla.cat s'organitza en quatre nivells d'aprenentatge: bàsic, elemental, intermedi i suficiència i cada nivell està organitzat en tres cursos.
Els cursos s'ofereixen en dues modalitats d'aprenentatge, la modalitat lliure i la modalitat amb tutoria.
Si opteu per la modalitat lliure, tindreu lliure accés als materials i podreu fer un aprenentatge totalment autònom.
En canvi, si preferiu la modalitat amb tutoria, que és de pagament, tindreu el suport d'un tutor o tutora.
La modalitat de tutoria és gestionada pel Consorci per a la Normalització Lingüística i l'Institut Ramon Llull.
A més, el portal Parla.cat disposa d'un espai on es pot interactuar amb altres usuaris a través de fòrums i xats i d'un altre espai amb i d'un altre espai amb cursos i activitats anomenat Aula mestra.
Les Escoles Oficials d'Idiomes (EOI) són centres públics, no universitaris, d'ensenyament d'idiomes moderns a adults.
Els certificats de les EOI són reconeguts arreu de l'Estat espanyol, són els únics oficials i es poden obtenir tant en convocatòria oficial com en convocatòria lliure.
Els serveis de llengües de les universitats catalanes organitzen cursos.
Hi ha tarifes especials per a alumnes i antics alumnes de les universitats.
Aquests estudis tenen com a objectiu que les persones adultes assoleixin un grau de competència mínima per comunicar-se en llengua catalana i s'imparteixen en tres nivells: llengua catalana nivell 1, 2 i 3, que corresponen als nivells A1, A2 i B1 del Marc europeu comú de referència per a les llengües (MECR).
Durant tot l'any a diverses universitats i institucions de poblacions del domini lingüístic català s'organitzen cursos de llengua i cultura catalanes, per tal que estudiants que segueixen estudis de català fora del domini lingüístic puguin millorar els seus coneixements de llengua i participar en un ampli ventall d'activitats culturals.
L'Institut Ramon Llull ofereix beques per a persones de fora del domini lingüístic que vulguin assistir a cursos de formació de català com a llengua estrangera, especialment de nivell bàsic, elemental i intermedi, i d'altres temes relacionats
També s'ofereixen beques per assistir a cursos de postgrau o doctorat o màsters relacionats amb la llengua, la cultura i/o la literatura catalanes en universitats públiques dels territoris de parla catalana.
Comunitats catalanes a l'exterior
Algunes comunitats catalanes de l'exterior (casals, associacions, centres catalans, etc.) organitzen cursos de català.
El Centre Cultural Blanquerna ofereix cursos de català a Madrid.
Mapa de centres on aprendre català a l'Estat espanyol
Un cercador amb informació sobre els centres a l'Estat espanyol on es pot aprendre català, basc i gallec fora del seu àmbit lingüístic.
Permet fer cerques per províncies, per municipis i per tipus de centre, sobretot universitats, escoles d'idiomes i casals.
La Direcció General de Política Lingüística convoca anualment les proves per obtenir els certificats de llengua catalana, els quals permeten acreditar el grau de coneixement del català a efectes d'aprenentatge de la llengua, laborals (tant a l'Administració pública com al món socioeconòmic), acadèmics o per interès personal.
Fora de Catalunya l'Institut Ramon Llull convoca i administra les proves per a l'obtenció dels certificats de coneixements de llengua catalana i en regula i expedeix els certificats al marge dels estudis reglats.